text:
Sa lege n. 482 de su 15 de Nadale de su 1999, Normas in matèria de tutela de sas minorias linguìsticas istòricas, in s’artìculu 1 narat ca:
sa limba ufitziale de sa Repùblica est s'italianu e ca sa Repùblica, chi avalorat su patrimòniu linguìsticu e culturale de sa limba italiana, favoresset fintzas sa valorizatzione de sas limbas e de sas culturas amparadas dae sa Lege 482 etotu.
In s’artìculu 2 narat ca:
sa Repùblica tutelat sa limba e sa cultura de sas populatziones albanesas, catalanas, germànicas, grecas, islovenas e croatas, sas chi faeddant su frantzesu, su francu-proventzale, su friulanu, su ladinu, s'otzitanu e su sardu.
Sas populatziones albanesas, arribadas in Italia cun migratziones dae su de XV a su de XVIII sèculos, bivent in Sitzìlia, Calàbria, Basilicata, Campània, Pùllia, Molise e Abrutzo.
Sas populatziones germànicas bivent in s’arcu alpinu.
Sas populatziones grecas sunt in Aspromonte e in Salento.
Sas populatziones islovenas sunt in Friuli.
Sos croatos chi faeddant sa limba amparada dae s’Istadu sunt in tres biddas de su Molise: Acquaviva Collecroce, Montemitro e San Felice.
Su catalanu si faeddat in s’Alighera, in Sardigna.
Su frantzesu si faeddat a manera ufitziale in sa Badde de Aosta.
Su francuproventzale si faeddat in sa Badde de Aosta, in sos montes de sa provìntzia de Torinu e in duas biddas de sa Pùllia: Celle San Vito e Faeto.
S’otzitanu si faeddat in unos cantos logos in Piemonte ma fintzas in Guàrdia piemontesa in Calàbria.
Su ladinu ddu faeddant in Trentinu e in provìntzia de Boltzano e su friulanu, su prus, in Friuli.
Su sardu ddu faeddant in Sardigna, in ue si faeddat fintzas su tataresu, su gadduresu e su tabarchinu chi non sunt amparados dae sa lege 482/99.
(MM)


c: text/html

text:
TIESI. Su disìgiu de libertade e su destinu de soledade de unu pitzinnu prodìgiu divènnidu una de sas mentes prus mannas de cada tempus sunt in intro de su romanzu de su giornalista e iscritore danesu Morten Brask "La vita perfetta di William Sidis" (imprentadu dae Iperborea) chi gioja su 13 at a èssere presentadu in sa Sala Sassu a sas 5,30 de borta de die. Su protagonista de su libru a degheoto meses leghet su New York Times, a bator annos imparat a sa sola su grecu e su latinu e a ses ammentat deretu cada libru chi isfògiat. De prus, faeddat deghe limbas e nd'imbentat una a nou (su vendergood) e, a pustis de àere iscritu òperas de matemàtica e de astronomia presentat, a ùndighi annos in Hravard, sa teoria sua in pitzu de sa de bator dimensiones. Ma est cundennadu dae sas matessi dodas suas a nch'èssere postu a banda de sa sotziedade. Creschet, difatis, che a "brulla de sa natura", pessighidu dae sos giornales, refudadu dae sos fedales e isfiadadu dae sas pressiones de su babbu psichiatra chi nde faghet un'ogetu de sos esperimentos suos e lu creschet curiosu pro cale si siat connoschèntzia. S'addòbiu, chi andat a manu tenta cun sas punnas culturales de s'amministratzione comunale tiesina, nch'est in intro de "Èntula", su fèstival literàriu peri sas biddas contivigiadu dae s'assòtziu Lìberos. At a èssere presente s'autore.
Èntula: Morten Brask in Tiesi gioja su 13
- Scritto da Àndala noa
- Ufìtziu limba sarda Meilogu
-
- Visite: 305

robotstxt: allowed

filter: keep


text:
Po cumprendiri cussu chi est sussedendu in sa gherra intru de sa Russia e de s’Ucraina tocat a partiri de a tesu meda. Forsis de candu in su 1989 su “Patto di Varsavia”, chi poniat totu paris is Stadus a suta de sa ghia de sa, tandu, Unione Sovietica non teniat prus arregioni de esistiri. Sciusciada cussa parti de Europa, sa Nato invecias de torrai a palas at cumentzau a ponni a suta de s’ala sua medas de cussas Natzionis.
In Russia in su fratempus bessiant a su poderi a innanti Eltsin e a pustis Vladimir Putin. Po annus sa Russia iat pensau a totu sa genti chi ddue biviat e nemus si moriat de famini, totus teniant unu pratu de macarronis e una domu aunia biviri. Ci pensaiat su Stadu e dogna cosa fut a suta de su poderi de sa politiga, cun su Partidu Comunista russu chi dda faiat de meri. Est beru ca sa corrutzioni e sa burocratzia dda faiant de meris e ca aici non si podiat andai a innantis. Erriconis si ndi funt pesaus cun s’agiudu de Putin, ma non erriconis chi abarraiant in is lacanas proprias. Est a nai ca is “oligarcas” russus ant cumentzau a fairi afaris cun totu su mundu: pensai a cussu chi ant comporau in totue. Duncas a is europeus e a s’orrestu de su mundu totu andaiat beni: candu ddu est su dinari est custu chi cumandat e nemus si poniat su problema de sciri comenti si funt erricaus e comenti andaiat sa vida de sa genti. Su dinari non fragat e de calechisiat lompit est sempiri dinari.
Ma una pregunta tocat a si fairi po cicai de cumprendiri beni: una borta chi est orrutu su “Patto di Varsavia”, sa Nato teniat arregioni de esistiri po tenni unu mundu in pagi? Est facili a cumprendiri ca chi si bolit sa pagi tocat a nai ca nou. Invecias americanus e europeus ant sighiu a ponni basis apetotu, tanti non si pensaiat a erribai a una gherra e non si pensaiat nemancu candu s’Ucraina at decidiu de bolliri passai de sa parti de sa Nato.
Putin est unu malaitu, de candu est a su poderi at fatu citiri chini ddi fut contras in dogna manera, massimamenti impresonendu sa genti, ma finas a candu faiat comudu ddu ant lassau fairi comenti disigliaiat.
Po is afaris de gas e de petroliu totus ant serrau is ogus e chini at castiau prus a innantis de su nasu est stetiu amacitau. Bastat andai in you tube e cicai calencuna cunferentzia de Giulietto Chiesa e eis a biri ca cussu chi est sussedendu intru de Russia e Ucraina ddu naraiat de annus meda a custa parti.
Sa timoria imoi est chi totu s’amannit. Ci depiaus pensai a innantis? Seus galu in tempus po fairi calencuna cosa?
Candu picioconis sardus si poniant a manifestai contras de is basis de sa Nato in terra de Sardigna, de dogn’ala beniant amostaus comenti de dellecuentis, funt “droghinus, genti chi in sa vida non cumbinat nudda e morrungiant feti po si spassiai”, custu naraiant politigus, giornalis e televisionis.
Màuru Mura
“Attività realizzata col contributo della Regione Sardegna – IMPRENTAS 2020-2021 LR 22/2018, art. 22
Foto: https://www.aduc.it/articolo/stati+uniti+europa+farlocche+proposte+pace+della_33699.php


text:
giocabile
Italiano[modifica]
Aggettivo
giocabile m e f sing (pl.: giocabili)
Sillabazione[modifica]
- gio | cà | bi | le
Etimologia / Derivazione[modifica]
Deriva da giocare
Traduzione
- Aldo Gabrielli, Vocabolario della Lingua Italiana edizione online su grandidizionari.it, Hoepli
- AA.VV., Dizionario di italiano edizione on line su sapere.it, De Agostini Editore
- AA.VV., Lemmario italiano edizione on line su garzantilinguistica.it, De Agostini Scuola
- Enrico Olivetti, Dizionario Italiano Olivetti edizione on line su www.dizionario-italiano.it, Olivetti Media Communication
- Tullio De Mauro, Il nuovo De Mauro edizione online su internazionale.it, Internazionale


text:
Angélique (1996) Gaelle Mechaly – Cinzia Forte
Teatro Massimo di Palermo presenta al Politeama Garibaldi: Angélique (1996) Farsa in un atto. Parole di Nino. Musica di Jacques Ibert. Traduzione italiana di Olimpio Cescatti Interprete principale: Gaelle Mechaly/Cinzia Forte (Angélique) – Orchestra del Teatro Massimo Maestro Concertatore: Yoram David Regia: Franco Ripa di Meana Maestro del coro: Fulvio Fogliazza Scene e costumi: Francesco Read more about Angélique (1996) Gaelle Mechaly – Cinzia Forte[…]


text:
acrassàre , vrb: grassare* Definitzione fàere fura cun sa fortza de is armas, a gherra, furare totu Sinònimos e contràrios irrobare, sdorrobbai Frases un'ómine fit falendhe a Géricu e benzeit acrassadu Tradutziones Frantzesu voler Ingresu to robe Ispagnolu atracar, asaltar Italianu rapinare Tedescu rauben.
allupíri , vrb rfl: allupriri, allurpire, allurpiri Definitzione su si betare che lupu, papare che lupu, aira Sinònimos e contràrios afarcai, allupiare 1, botzicare, ingolopire Ètimu srd. Tradutziones Frantzesu se jetter sur la nourriture, se gaver Ingresu to throw oneself like a wolf, to gulp down Ispagnolu atracar, hartar Italianu avventarsi come un lupo, ingozzarsi Tedescu gierig essen.
arrapagnàre , vrb: arrapignai, arrapinai, arrepignai, rapignai Definitzione pigare sa cosa a s'àteru cun sa fortza, a fura Sinònimos e contràrios afufai, arpiai, arrabbinare, aungrare, craspuare, furai, inghitai, irrobbare, runtzinare, sdorrobbai Frases is sordaus boliant arrepignai totu s'arrichesa de sa crésia ◊ in sas binzas anzenas arrapagnaiat s'àghina chi cheriat Ètimu spn. rapiñar Tradutziones Frantzesu voler, dévaliser Ingresu to robber Ispagnolu atracar, asaltar Italianu rapinare Tedescu rauben.
atracàe, atracài , vrb Definitzione sodigare, giare a pitzu, betare manos a unu a trampa candho no si dh’ibertat Sinònimos e contràrios atacai, atrapare 1 Frases a cussa fémina dh'enta atracada in tali logu e furau ndi dh'enta s'oraria ◊ peronòspera e pesta niedha funt atracandu sa sarmenta, e àteras pestas prus malas funt atracandu sa limba nostra! (G.C.Mameli) Tradutziones Frantzesu attaquer, surprendre qqn. par la ruse Ingresu to catch by fraud Ispagnolu atracar Italianu assalire, sorprèndere con inganno Tedescu überfallen, erwischen.
iscorporài, iscorporàre , vrb rfl Definitzione tzatzare a meda, papare fintzes sa parte de s'àteru Sinònimos e contràrios ingolopire, intrudhiri Frases est liandudendhe totu s'arregorta a domu sua po s'iscorporai cussu! Ètimu srd. Tradutziones Frantzesu gaver Ingresu to gobble Ispagnolu atracar Italianu ingozzare Tedescu sich überfressen.


text:
In-8º (mm 152x103). Carte [348]. Segnature A8, B10. a-O8, P10. Un piccolissimo restauro al frontespizio, lieve macchia alle due carte finali. Legatura moderna in pieno marocchino avana con decorazione a freddo e tagli dorati, firmata Brugalla 1950. Antica firma di appartenenza e macchia d'inchiostro alla carta A2.
Un monumento medievale opera dell'Abate fondatore del monachesimo. Contiene la Regola di San Benedetto, ed anche Deprecatio ad gloriosam uirginem. Sermo de miseria humana. De pugna spirituali. Formula honestae uitae. Speculum monachorum. De ordine uitae & morum institutione libellus. De uiis uitae confessione. de obedienti. Ex regula beatissimi patris Benedicti. De gradibus humilitatis & superbia tractatus. Epistola ad fratres de monte dei de uita solitaria. De diligendo deum libellus. De amore dei libelli. De scala claustralium. De gratia & libero arbitrio libellus. De praecepto & dispensatione libellus. De conuersione as scolares. Meditationes ad humanae conditionis dognitionem. De interiori domo in conscientia edificanda libellus. Homeliae super Missus est. Homelia siue super euangelio in octauam epiphaniae. Declamationes super euangelio Ecce nos reliquimus omnia. Sermones in coena domini. Feria sexta in paracesue sermo. De consideratione ad Eugenium. De charitate siue de diligendo deum. Super homelia simile est regnum celorum. Apologia. Epistolae duae. Meditatio super salue regina. Hymnus. Il testo fu curato da Theophilus Brescianus. La prima edizione apparve nel ca. 1478. Copinger & Reichling, 994; Goff, B364; BMC VII, 977; GW, 3907; IGI, 1547; IBE, 936. Paolo Veneziani, La Tipografia a Brescia nel XV secolo, 115.


text:
Sardìnia (Sardigna, Sardìngia) est unu nùmene feminile sardu, testimoniadu in sas fontes iscritas printzipiende dae su Medioevu ma seguru prus antigu.
Su richiamu a s’ìsula de Sardigna, in sa sonoridade sua, est lìmpiu e s’orìgine de custu si diat pòdere acapiare a unu cultu arcàicu de una divinidade mìtica fundadora.
In sa fatzada de sa crèsia de Santu Pedru de Zuri si leghet custa iscrita: “In s’annu de su Signore 1291 est istada fraigada e cunsagrada custa crèsia in onore de su Biadu Pedru apòstolu de Roma, a su tempus de su Giùighe Marianu de Arbarè e de padre Giuanne, pìscamu de Santa Giusta. In sa matessi ora fiat oberaja s’Abbadissa Donna Sardigna de Lacon. L’at pesada (sa crèsia) su mastru Anselmu de Como”.
Sardìnia de Lacon est istada una figura ammajadora de su medioevu giuigale. A sa morte de su maridu de sa donna aiat leadu sos votos, incurende・si, a coa de su de XIII sèculos, de regòllere su dinari bastante pro fraigare sa crèsia de Santu Pedru de Zuri.
In su libru de sos mortos de sa crèsia de Santu Pedru de Iscanu (1749-1796) si leghet chi su 25 de ghennàrgiu de su 1784 fiat morta una fèmina, cramada “Sardìngia Perria (si pronuntziaiat “Sardinza”).
Naturale naschet a custu puntu una dimanda. Promores de èssere custu antropònimu costoidu in unu registru eclesiàsticu, cale fiat sa veneratzione chi daiat crèditu e garantzia a su nùmene “Sardìngia”?
Esistiat unu cultu in onore de “Santa Sardìngia”? No est un’ipòtesi de chirriare de su totus. Fiat s’Abbadissa de Zuri, mermu de unu ramu collaterale de sa famìlia regnante de Arbarè?
Totu de istudiare, de iscobèrrere.


text:
acanciofài , vrb Definition aferrare a pilos brigandho e iscudendho o fintzes pigare de mala manera; betare apare, totu a méschiu Synonyms e antonyms aciufai 1, atzuntzudhare, incabigliare, tipiliare, tipilire Sentences nosu iscioperendu e is crumirus andendu a trabballai: ma is féminas gei dhus iant acanciofaus, iant ispinniau fintzas s'autista! 2. cumentzat s'esami e ge m'iant acanciofau: de dogn'arratza mi nd'iant fatu, fintzas acapiau a manus e a peis in d-una cadira! Etymon srd. Translations French se crêper le chignon English to brawl Spanish andar a la greña Italian accapigliarsi German sich raufen.
atzuntzudhàre , vrb: atzutzudhare Definition betare o pònnere is manos apitzu s'unu a s'àteru, brigandho e atripandhosi Synonyms e antonyms acanciofai, aciufai 1, crazugai, incabigliare, tipiliare, tipilire, trifiare Sentences si sont atzuntzudhaos e intas sàmbene s'ant bocau! Etymon srd. Translations French en venir aux mains English to quarrel Spanish pelear Italian azzuffarsi German sich raufen.
incabigliàre , vrb rfl Definition aferrare a pilos s'unu a s'àteru, tirandho, gherrandho; betare apare is pilos Synonyms e antonyms acanciofai, aciufai 1, atzuntzudhare, tipiliare, tipilire Etymon itl. Translations French se crêper le chignon English to brawl Spanish agarrarse del moño Italian accapigliarsi German sich raufen.
tipilíre , vrb Definition atripare s'unu cun s'àteru, brigandho Synonyms e antonyms acanciofai, aciufai 1, atzuntzudhare, incabigliare, tipiliare, trifiare Sentences si ponzant de acordu o chi si torrent a tipilire o a s'atzutzudhare che pudhas ◊ como no ant botza, sa partia est frimma: si sunt tipilindhe ca nemos cheret andhare a nche batire sa botza Translations French en venir aux mains English to come to blows Spanish pelear, venir a las manos Italian azzuffarsi German sich raufen.


text:
Izzu meu chene ammentu
Prosa
Bos conto unu contu contatu e bos torro a fachere intennere una canzone connotta e inghiriottata e ballata.
Pruite ?
Vorzis pro intennere dae novu su sonu de una gherra chi galu nos piaghet de ammentare.
Pessate : sa gherra, sas dies irae. A fame et a bello libera nos Domine !
Pruite tanno ?
Vorzis pro chircare ‘e cumprennere, galu oje, coment’es’ chi cussa gherra, innedda oramai, nos servit a fachere un’arrejonu supra su chi semus istatos e no’ semus, supra su chie cheriamus essere e inbeze semus. Oje, a un’ala b’amus sa gherra pro sa razza e a s’atera su matessi. Paren dormitos sos canes e sor fanaticos e poi si torrana a ischitare. Ex Jugoslavia, hutsi-tutu, camisas virdes. No’ sono bellos assimizos. No’ mi piaghen. Però mi dat anneu chi unu paliazzu mi nche uret sos sinnos e los cumerzet tantu pro los cumerzare. Ite n’ischit sa oche arramatiata de sa Padania, pro nche ocare un’ateru assimizu, de Braveheart ? Comente si li dechet ?
Tanno jeo poto narrere, achennemi a conca sua ma vinamentas pro lu picare in giru, chi vinas nois b’amus unu Braveheart. Unu piconz’in giru chi sichinne s’arrejonu diventat però cosa seria ca Braveheart, cori-vorte, Wallace s’iscozzesu dae inuve b’at fattu unu cinema Mel Gibson, a’ cwnbattitu e er mortu pro sa libertate de sa terra sua. Gherranne de arerus, a la narrere a sa campidanesa, e no’ ammuntonanne su pret’a pane e ocanne corros che a sas camisas virdes, su matessi colore de sos Nylas, nazistas de Ungheria, zeracos de sas SS pro isterminare sos ebreos. Tottu cosa chi, mi ne paret, non connoschet sa zente de sa liga, butecheris, comporatores, contadinume arricchito. Coment’est chi achen sos contos chin s’Istoria ? E chin Braveheart, su matessi Wallace chi bos cheglio contare jeo ?
Jeo bos conto de unu Braveheart chi no apo mai connottu ma chi puru apo semprere apitu presente ca meta ne aeddaian in sa idda inuve so naschitu e istatu e galu ne aeddan oje in sa zitate inuve bivo.
Su cori-vorte no’ est unu solu. Meta sono sos elementos chi lu vormana ammentannelu chin paraulas, pinturas e iscrituras. Gherras e trinceas. Ocu e mortos pro sa causa.
Sa causa. Grann’imbentu sa causa. Si nos ponimus a l’irmermicheddare e a bidere si it giusta, sa’e sor Braveheart, o nono, est comente a lavare sa conca a s’ainu. Bi perdinus tempus e non ne ocamus capu. Non nde leamus azola, naran in su Logudoro. Unu misteriu. Capu-azola-misteriu. Ma vinas rimposta, macari mancante, a cussos pruite e pruite tanno de su cominzu ‘e custu contu, de custa chi diat cherrer essere vinas och’e ballu.
Su chentuchimbantunu reggimentu
chi su chimbantaduos tott’impare...
Su contu s’isterret in sa gherra de su 15-18, la grande guerra, e Braveheart sono sos sordatos e sos uffíciales de sa Brigata Sassari. Cori- vorte it Emilio Lussu macari chi in sa trincea non b’esseret istatu solu Lussu, in sa trincea, ocu a un’ala e ocu a s’atera, inuve sos italianos si devian sarvare dae sos austriacos e dae sos italianos. In sa trincea, a cumbattere, a gherrare est istata un’anima chi dae partita s’er fatt’intrea. Pastores e massaios e zorronateris, cosinos e remitanos. Tott’impare. Est in cussa trincea chi nch’er vessit’a foras su gridu forza paris.
Carcunu, a s’ora de s’assartu chin sa baionetta b’aggianghiat « Savoia ! ». Chissà si i’giustu cuss’aggianghere. Savoia oje nono, ma forza paris galu embo. A bias nos piaghet a l’intennere. Aterar vortas nos poninus a ridere, macari intennenne Bruno Pizzul chi narat « eseguirà gli inni nazionali la banda della gloriosa Brigata Sassari ». Gloriosa ? Sos giocatores postos in riga mancu las connoschene sas paraulas de Fratelli d’Italia. Est tot’in cue. Su connoschere e su dare a sas paraulas unu significatu, unu sinnu e un’istoria inuve bi sono in mesus veru e faula. Custu bisonzat de ischire achere. Si nono si torrat a Bossi chi si credet Braveheart chen’ischire mancu dae cal’ ala li pertoccat.
Carchi atera via beffamus mintenn’apare s’assartu der sos nostros, sanos e imbreacos, chin s’imberghere de sos ateros, la brigata fuimme comente la contat Michelangelo Pira.
Ridimus de sos ateros ma vinas de noir matessi, de sos timecaca chi puru b’ini in mesu de sor Braveheart. Zentedda comente Luiseddu timijolu chi ocaiat conca dae sa trincea a masellu compritu.
« Là ! tottu mortos sono ? » dimannaiat idenne sa pezz’isparta e sos corpos appiratos, isse vene mantesu a su parapettus.
« Ejò peschi sono marigosos » li risponniana dae bassu.
In mesus de sos Braveheart b’it vinas Rimunnu mojeddu, vamosu ca, appanteiatu dae sos corfos de balla, limbiccochinaiat : « chi-chi-inoche-si-nche-n’istroppiat-male ».
Sos cori-vortes ini meta de prus de sos timijolos e da sas macchiettas. Nessi gai nos piaghet a credere. Armatos de coraggiu e prontos a reghere su pesus de cussas diesiras Canno toccaiat de cumbattere e dopo, in su tempus firmu e canno si achiat sa conta.
« Si cherites ghirare a domo », naraiana sor vezzos a sos sordateddos de prima leva, « ponite iffatu a nois e intennite su chi bo’namus ». Pro ucchier b’aiat ora. Su chi contaiat, it chi cussos pizzinnos de su ‘99, juliatos a parare fronte dopo sa rotta de Caporetto, aeren fattu esperienzia de sa gherra. A fannare a s’assartu non cheriat solu narrere a ischire comente ghettare una bomba o a ispoiolare s’inimicu a ferru vrittu. Gherra it vinas s’arte de si sarvare in cussa terra ‘e mortos. Gherrare ma vinas acher finta. Narrer chi nono a su cumannu irbagliatu.
« Al pazzo, al pazzo » abochinaiana contra a Nenno chi it attraessanne su Piave, nud’inn pedd’e mama, in d’una de cussas dier frittas, chene mancu ischire anatare. Sar gridas vrizzian in oricras ma no’ achian lazza in sa carre, comente sar ballas e sas ascras de granata. Non ti nche uraian s’anima.
Vinas sos austriacos si ridiana de Nenno chi pistaiat s’abba. Ma Nenno mustraiat a sos ateros un’istrada, una rucrata pro nch’ essire.
Cussos chi che a Nenno ini resessitos a s’imberghere, sono torratos. Custa via no ini nudos ma armatos dae pedes vinas a conca. Pacu ana risitu sos austriacos.
Sos reduces naraiana semprere e galu contana chi a s’ora de su masellu unu contra a s’ateru in d’una istrumpa chi no it sarda, in mesur de su lutu, si distinghiat solu su colore de sa divisa. No ischiana ite cara aian sos inimicos, mortos, ruttos a ped’issoro comente s’erva e su laore chi messaian prima chi esseren arrivatos a sa gherra, canno ini galu massaios e pastores e zorronateris. Sos Braveheart sono torratos dopo de aer datu a sos inimicos s’illusione de imberghere e s’an tor-rat’a piccare su chi aian lassatu. Meta sono mortos ma ininùcos bi n’a’ ruttu de prus ei sos chi si l’an’apita an devitu lassare su fronte vinas a tanno creitu sicuru.
Su terrinu si prenaiat de bucas e sar bucas de mortos.
« Una via », naraiat Nenno canno si cochiat e gruspiat supra ‘e sar medaglias, « semus capitatos in su matessi ossu, unu austriacu e jeo ». Nenno e s’inimicu si sono appompiatos in cara e Nenno a’bistu chi sos ocros de s’austriacu ini craros, ocror de vrore ava.
« E tanno it’azzer fattu ? »
Nenno non risponniat. No aeddaiat prus e sichiat a s’imbreacare, Nenno chi in mesur de su lutu est istatu prus lestru de s’austriacu. Pro cussu er ghiratu. Differente it s’idea sua dae sa chi juchiat s’inimicu. Differente s’urgere de sos Braveheart. No. Non solu s’onore e paraulas comente re e patria. Ite cheriana narrere ? Re e patria, king and country, las usaian vinas in ateror frontes e cheriana narrare, sicunnu chie cummannaiat, a essere leale e votatos a sa causa. Ma sa causa, vinas pro chie no ischiat leghere e iscriere, it semprere unu misteriu. Re e patria quindi potiat cherer narrere vinas a ortare palas, a lassare tottu e traicher sa causa s’i b’aia’ bisonzu, si re e patria si ponian contra a su dirittu ‘e bivere. Non tottu l’an cumpresu ma b’at apitu vinas chie.
Sos Braveheart, meta, gai nor diat piaghere de pessare, ana semprere ischirriatu su dirittu a bivere. Custu cumprenniana, avesos comente ini a sa terra tosta e a trampare sa vita. In muntagna e in pianura. Sutta unu mere. Zeracanne e semprer rebeldes. De timere canno ini ferozes e innedda, in artu, tipu abilas. Chie los teniat ?
Ini differente casta, pastores e massaios. Sa gherra los at reduitos a pare. Sos Braveheart si sono connottos unu chin s’ateru. Annanian a s’assartu e abochinanian paris. Cantaian vinas tra unu masellu ei s’ateru e in su istare ischitos die e notte, in cussos annor de morte data e de morte rezzita.
Su chentuchimbantunu reggimentu
chi su chimbantaduos tott’impare
no sezzis vois sos continentales
c’azzis mantesu su trinceramentu.
Issos sì chi achian fronte, sos Braveheart. Essenne ischito,. canno su terrinu umaiat de tottu cussu sambene, canta zente morta pro nudda, a la narrere chin su poeta Battore, unu reduce.
Sos Braveheart si divagaiana beffanne torra a Luiseddu timijolu, a Rimunnu mojeddu e a su vante Chirìu, chi aiat isparatu a s’austriacu de vedetta.
Chirìu s’it abbizzatu de s’austriacu supra ‘e s’arvore e chene si acher videre si l’es’post’in palas. Tracchiddat focu e s’austriacu nche pennet a josso. Mancu unu gridu. Nudda. Mancu unu lamentu. Chirìu s’est accurziatu groriosu e triunfante e s’est abbizzatu derettu, gai naran, chi s’austriacu it già putinne e incominzanne a ponner merme. Mortu dae chissà canno e poi apiligat’a forza supra ‘e s’unnu. Forzis pro diviju ‘e calicunu, forzis pro aches timere. Gai ! Tipu puppa post’in mesu inza pro ispantare sos puzzones.
Sa mitraglia e su cannone avertian sos sordatos chi it ora de torrare a essere ferozes. Annare dae novu a s’assartu.
Bisonzaiat galu de cumbattere e galu bisonzaiat de si sarvare.
O puru morrere. Chin d’una balla in tappu ‘e cherveddu, chin su pettus abertu. Mai ertos a palas.
Una via mortos, tanno da bi pessaian sas attitatoras de idda issoro a los pranghere cantanne, macari non b’esseret istatu su corpus.
Su chentuchimbantunu reggimentu
izzu meu chene ammentu
ruttu in s’aspra battaglia
distruitu dae s’infame canaglia.
Sas attitatoras devian fachere ghirare sa rima e ausare sa manera pro chi sas paraulas aeren sonatu vene postas paris. Aphes torrare chentuchimbantunu chin chentuchimbantaduos.
Su reggimentu chentuchibantunu
dae chimbantaduos chi son partitos
bi ne mancat unu
unu pro acher chimbantaduos
ma su lamentu nostru
los risuscitat ambor duos.
Ischitatos,, sos Braveheart si preparaian a si acher ammentare, ammentannesi issor matessi puru essenne vios. Ammentanne sor de issos chi ini già mortos e issor matessi mortos innedda dae domo issoro.
Poi torraiana a gherrare. Annaian a dainnantis. S’ini datos s’avertimentu s’unu chi’ s’ateru de trattare che frates e chertare che inimicos. Vinas pro custu es’ capitatu chi ana mortu carchi cumannante chi los achiat imbreacare a gavettas de cognac prima de los imbolare a s’assartu chene motivu. Pro sa causa. E sa causa it su masellu, sa pezza, sa pira ‘e sor mortos.
Sa gherra no er mai justa. Ma puru no essenne justa, s’istare paris de sos Braveheart e paris acher fronte e paris cumbattere e torrare chi no a su cumannu irbagliatu, a’ fattu in manera chi sa gherra esseret istata de mancu gherra.
Sos Braveheart juchiana pilu in su coru ma sono istatos capazes de meta umanitate.


text:
No sèmpiri sa scuadra prus forti (fadendi su contu de sa fortza de is giogadoris chi ddoi funt…
Novas - Diario Sportivo
Ultimora
- Seconda Categoria Novas - 23 Giu 2022Prexu mannu in domu de is de su Casteddu Sardu, una scuadritedda bella e forti, chi rapresentat, me…
- Seconda Categoria Novas - 16 Giu 2022In sa Lista A de sa Segunda Categoria ddoi fiant feti doxi scuadras, ma su spàssiu e is ispantus no…
- Prima Categoria Novas - 9 Giu 2022Is de su Deximeputzu si funt fradibis, chistionu, a su mancu, po su chi pertocat nosu sorresus,…
- Promozione Novas - 2 Giu 2022Candu tenis sa scuadra prus foti de sa lista, pesada cun una truma de giogadoris de esperièntzia…
Tutti gli articoli
- Eccellenza: sa Ferrini sighit a bobai sèmpiri prus in artu, sa Nuorese torrat a arruiS'Usinese bìncit sa Copa Italia, is scuadras de sa Sèrie D ndi cabant in campu po sa primu giorronada21 Set 2021E duncas s'atonzu puru nd'est arribbau, cumenti dònnia annu, a nai sa beridadi, e cun issu nd'est arribbau puru su tempus mau, cun s'acua chi at icumentzau a infriscorai is diis, apustis de totu…
- Is scuadras de s'Eccellenza torra in campu domìnigu po sa primu giorronada de su campionauCopa Italia: is de su Taloro bincint in Nùgoro, is de s'Ilva faint cincu gol a is de su Poltu Ridundu; su Gùspini nci ghetat aforas sa Villacidrese7 Set 2021Eus giai chistionau, in s'artìculu chi est bessiu aforas pròpriu sa cida passada, de cantu su mesi de Cabudanni siat de importu mannu meda po is fainas e is atividadis de sa genti, a su mancu innoi…
- Su Lanusè si ndi pigat unu bellu puntu in domu de is de su LatinaSèrie D: is de su Crabònia sighint a curri forti cun is cuatru gol fatus a is de su Giugliano; bincit puru s'Altzaghena30 Mar 2021Po incumentzai s'artìculu scritu in sardu campidanesu po is Novas de Diario Sportivo de custa cida, m'iat a praxi partiri cun d'unu paghedhu de filosofia, est a nai, de fuedhus drucis: su beranu nd'…
- In Sèrie D, su Latte Dolce torrat a bìnci cun is duus gol de Scotto16 Mar 2021Seus lòmpius giai a sa mitadi de su mesi de Martzu puru (no si parit berus de cumenti su tempus currit e passat drabessi), candu mancant, duncas, feti una pariga de diis po s'arribbu de su beranu (…
- Is de s'Eccellenza abetant scedas: cenàbara chi benit nc'at a essi s'atobiu de su Cunsillu DiretivuSa Sardinnia si pintat de biancu: podeus abarrai aforas de domu fintzas a is undixi e mesu de su noti2 Mar 2021No si parit mancu berus a dhu podi narai (e scriri): sa Sardinnia est stètia pintada a cabori biancu; est a nai chi is cosas, po su chi pertocat su spaniamentu de su virus e sa batalla contras a sa…


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
sonài , vrb: sonare Definitzione
fàere sonu, sonos, pruschetotu cun ccn. aina fata apostadamente e segundu sa música imparada, iscrita o fintzes imbentandho sonandho etotu
Sinònimos e contràrios
sonizare
Maneras de nàrrere
csn:
s. un'istrumentu ciaputzamenti = male, chentza ndhe ischire; sonai sa campana a iscàviu = a forti, fendidha andai de una parti a s'àtera; sonare a grória = allegrias, sonu de campana allegru; sonare a tristura = tocu de campana pro unu mortu, bonamorti; sonare una cosa in s'origra a ccn. = narririsidha, fuedhai coment'e a iscóviu
Frases
sa campana at sonau is oras ◊ língua sarda, ses sa boxi de arroca de Sardus chi est sonendi ancora in is intrànnias de is nuraxis (G.Schirru)◊ is fadas dhi ant nau de sonai is benas
Ètimu
ltn.
sonare
Tradutziones
Frantzesu
jouer (de),
sonner (de)
Ingresu
to play
Ispagnolu
tocar
Italianu
suonare
Tedescu
spielen.
sonài 1 , vrb: sonare 1,
sonnare Definitzione
innisire o frobbire su mucu faendho essire s'ària a forte in su nasu o nare; iscúdere, brillare, fàere orrúere atesu a ccn. o calecuna cosa
Sinònimos e contràrios
inniscire,
ischisciare,
ischiscire,
mucai,
nesire,
sinire
/
bulliare,
foliai,
frundhire
Frases
toca, sonadindi su mucu!
2.
a cust'àrbure li at faladu unu raju, che li at iscratzadu una camba, fata a cantos e sos cantos sonados atesu ◊ comente apo corpadu a su muru, cun sa moto, mi che at sonadu a s'àtera bandha!
Ètimu
ctl., spn.
sonar, sonarse.


text:
Giuanni e Totoreddu s’agatant paris in iscola, de cussas prus piticas, de candu ant cumentzau a ddue andai. Si funt agataus beni inderetura e si cicaiant sempiri po giogai finas foras de scola. Ita candu s’agataiant in sa prassa manna de sa bidda de Mortingianis aunia biviant! S’imbrassaiant comenti chi non si biant de annus e mancari si furint lassaus de sa bessida de sa scola feti un’ora a innantis. Cumentzaiant, allirgus a giogai cun sa bocia o a girai in tundu cun sa bicicreta, pilus a su bentu e fortza in is cambas.
Acabada sa scola, chi una borta beniat lamada materna, si furint agataus paris finas in sa prima elementari. Sempiri paris in su bancu, a is dus a pagu a pagu s’est aciuntu Sirvieddu chi de is tres pariat cussu cun su naturali prus forti, su “leader”. Spantu mannu, invecias, candu is maistas iant fatu cumprendiri ca cussu chi “cumandaiat” de cussus tres, de averas, fut Totoreddu! Mai in is annus a sighiri una briga e mai unu cravongiu intru de is tres. Sighius beni de is babbus e de is mamas po cantu pertocat su studiu, is tres, a pustis si spassiant in calechisiat manera e, a innantis de acabai is scolas elementaris, iant finas cumentzau in is orrugas de sa bidda a girai in bicicreta, spantu chi in is citadis si bisant.
Ant postu pei in su campu de fubalu, po sa prima borta, a innantis de sa pesta de su coronavirus, e a pustis airi ammoddiau is regulas de su Covid, iant finas cumentzau a giogai in torneus. Totoreddu, de is tres, fut cussu chi sunfriat de prus ca giogaiat prus pagu, invecias Sirvieddu cun Giuanni funt cuasi sempiri in campu. Funt amigus de aberu e si biat candu is matessis Sirvieddu e Giuanni insuglianta a Totoreddu de ddue ponni prus barra e gana in su giogu e de dd’acabbai de prangiri candu non giogaiat.
Una dì Sirvieddu, in is allenamentus, non fut cussu de sempiri. Pepi, chi fut su solu babbu chi ddus sighiat de is tribunas, si nd’est acatau inderetura e at tzerriau a un’ala a Totoreddu nendudeddi poita Sirvieddu fut citiu e in d’unu corrunconi. “Est de custu mengianu chi est aici – ddi narat Totoreddu – non chistionat né cun mei e nemancu cun Giuanni”. A Pepi ddi parit stranu e ddi pregontat: “Ma ddi eis fatu calencuna brulla e si dd’at pigada po cussu? Mi chi siat, poita chi nde chi no deu mi dda pigu cun tui e non bis prus su telefoneddu po sonumancu una cida!”. Pepi est nieddu, no ddi pragit cussu errisigeddu de Totoreddu chi parit siat atachendu calencuna cosa. Cumprendit puru, de omini mannu (!) ca non si podit ponni intru de mesu de is pipius, ma donat feti unu consigliu a Totoreddu: “Ddu bis aunia est imoi Sirvieddu? Est setziu in cussu corrunconi a conca bascia e tristu. Chi tui e Giuanni ddi seis amigus depeis andai a ddue fueddai e cicai de cumprendiri cussu chi est sussediu”. Totoreddu, cun s’orgogliu de is pipius piticus, s’arrebbellat: “Ma poita? Deu no apu fatu nudda”. Pepi, tandu dda pigat de un’atru cabudu: “Chi fus tui in su corrunconi aunia est Sirvieddu t’iat a pragiri? Tocai, bagei, cun Giuanni e acostiaosì. Poni menti a babbu ca ndi scit una in prus”.
Totoreddu tzerriat a un’ala a Giuanni e ambos betant passus bia Sirvieddu. Sirvieddu est setziu, sempiri a conca bascia, Giuanni e Totoreddu abarrant in peis. Sirvieddu artziat sa conca candu bit lompiri is amigus e cumentzant a si fueddai. Non c’est feti Pepi a castiai totu, ma finas s’orrestu de sa scuadra. Non s’intendit nudda de cussu chi si narant, ma passat unu pagu de tempu e is tres s’imbrassant. Pagi, est pagi, e totu batint is manus a forti e is ogus lugint a totus. Sirvieddu, Totoreddu e Giuanni currint bia Pepi, chi cuasi fut calau in campu, ddi boliant nai ita fut sussediu, ma Pepi ddus frimat: “Non bogliu sciri nudda de cussu chi bosi seis naus, funt afairis de bosatrus, sa cosa de importu mannu est chi imoi siais de acordiu!”. Feti Sirvieddu pigat fueddu e cun duas lambrigas chi nde ddi calant de is ogus narat: “Oh Pepi, feti una cosa ti bogliu pediri: non ddu neris a mama ca s’inchietat cun mei”. “Abarra trancuillu Sirvieddu, mama tua de mei no at a sciri mai nudda”… e chi ddu at a benni a sciri at a fairi finta de nudda.
Màuru Mura
“Attività realizzata col contributo della Regione Sardegna – IMPRENTAS 2021-2022 LR 22/2018, art. 22”
Foto: https://www.famigliacristiana.it/articolo/colori-per-la-pace-i-bambini-interpellano-i-grandi-della-terra-.aspx


text:
Beskrivelse
John Williams – The Spanish Guitar Anthology 7-CD John Williams The Spanish Guitar Anthology CD: 1 1. Sevilla 2. Recuerdos de La Alhambra – John Williams 3. Fandanguillo, Op. 36 4. Soleares (No. 2 from Hommage à Tarrega) 5. Ràfaga – John Williams 6. El Testamen de Amelia 7. El Colibri 8. Spanish Dance No. 5 9. Homenaje a Debussy 10. Fantasía 11. Diferencias sobre el Conde Claros 12. Jeringoza 13. Ya llega el invierno 14. La coplilla 15. La pastora 16. Seguidilla 17. Variations on a Theme by Mozart, Op. 9 CD: 2 1. Granada 2. Asturias – John Williams 3. Sevilla 4. Mallorca (Barcarola), Op. 202 – John Williams 5. Córdoba – John Williams 6. Tórre Bermeja 7. Cádiz 8. Zambra Granadina – John Williams 9. Tango CD: 3 1. Asturias 2. Tango 3. Canarios 4. Fandango from Tres Piezas españolas for Guitar 5. Nocturno 6. Valses Poéticos 7. Sonata in D 8. The Corregidor’s Dance 9. Fisherman’s Song 10. The Miller’s Dance 11. Madroños 12. La Nit de Nadal 13. El Noy de La Mare 14. La Maja de Goya 15. Cordoba 16. Dance from La Vida Breve 17. Intermezzo from Goyescas – John Williams 18. Danza Espaqola No.6 – John Williams 19. Sonata in A Major, R.84 – John Williams CD: 4 1. Valses Poeticos (complete) – John Williams 2. Invocación y danza for Guitar, “Hommage à Falla” – John Williams 3. Canco del Lladre 4. El Testament d’Amelia 5. La Filadora 6. El Mestre 7. La Nit de Nadal 8. L’Hereu Riera 9. Lo Fill del Rei 10. La Pastoreta 11. El Noi de la Mare 12. En los trigales from Por los campos de España for Guitar – John Williams 13. El Albaicin – John Williams, London Symphony Orchestra 14. Triana – John Williams, London Symphony Orchestra 15. Rondena – John Williams, London Symphony Orchestra CD: 5 1. L’encouragement, Op. 34 2. Cantos de Espana, Op. 232, No. 4: Córdoba (Nocturne) 3. Goyescas: Intermezzo 4. Danza espagnola No. 1 5. Rondella aragonesa, No. 6 6. Zambra, No. 11 7. Cantos de Espana, Op. 232, No. 3: Bajo la palmera 8. Iberia: Evocación 9. Fantasie, Op. 54 10. Castilla (Seguidillas) 11. Danzas espanolas, Op. 37, No. 2: Oriental CD: 6 1. I. Allegro con spirito – The Philharmonia Orchestra 2. II. Adagio – The Philharmonia Orchestra 3. III. Allegro gentile – The Philharmonia Orchestra 4. I. Villano y Ricercare. Adagietto – Andante moderato – The Philharmonia Orchestra, John Williams 5. II. Españoleta y Fanfare de la Caballeriade Napoles. Adagio – Allegretto, molto ritmico; Tempo de Españoleta – The Philharmonia Orchestra, John Williams 6. III. Danza de las Hachas. Allegro con brio – The Philharmonia Orchestra, John Williams 7. IV. Canario. Allegro ma non troppo – The Philharmonia Orchestra, John Williams CD: 7 1. I. Allegro con spirito – John Williams, Members of the Philadelphia Orchestra 2. II. Adagio – John Williams, Members of the Philadelphia Orchestra 3. III. Allegro gentile – John Williams, Members of the Philadelphia Orchestra 4. I. Villano y Ricercare: Adagietto 5. II. Españoleta e Fanfare de la Caballeria de Nápoles: Adagio 6. III. Fanfare de la Caballeria de Nápoles: Allegretto, molto ritmico 7. IV. Danza de las Hachas: Allegro con brio 8. V. Canario: Allegro ma non troppo 9. I. Allegro con spirito – English Chamber Orchestra, James Brown, Daniel Barenboim, John Williams 10. II. Adagio – English Chamber Orchestra, James Brown, Daniel Barenboim, John Williams 11. III. Allegro gentile – English Chamber Orchestra, James Brown, Daniel Barenboim, John Williams John Williams, guitar English Chamber Orchestra / Daniel Barenboim and others